section_heading: Vojna karijera
paragraph_text: U travnju 1903. promaknut je u čin pukovnika, da bi u veljači iduće, 1904. godine, bio imenovan zapovjednikom 166. pješačke pukovnije smještene u Hanauu. Navedenom pukovnijom zapovijeda do listopada 1907. kada postaje zapovjednikom 10. pješačke brigade u Frankfurtu na Odri. U međuvremenu je, u rujnu 1907., promaknut u čin general bojnika. Nakon toga zapovijeda 12. pješačkom divizijom, da bi u siječnju 1911. bio unaprijeđen u čin general poručnika, te imenovan zapovjednikom VIII. korpusa sa sjedištem u Koblenzu. U lipnju 1913. na 25-godišnjicu krunidbe cara Wilhelma prima plemićku titulu.